Vågen er ei større langgrunn vik med store tidevannsområder. Flere bekker har utløp i vågen, og sammen med driv-voller av tang og tare gir dette grunnlag for stor næringsproduksjon. Den innerste delen av vågen efr skjermet av et belte med rullestein. Her er det dammer og laguner. Vågen er raste-, hekke- og overvintringsområde for våtmarksfugl. Her er observert 21 fuglerarter av regional betydning, 13 av nasjonal betydning og 5 arter av internasjonal interesse. Det foregår ornitologiske studier og undervisning i området. Området er delvis truet av beitetrykk fra husdyr.